Novi svetski poredak - Gligorov, Vladimir (Peščanik NVO, 2022)
Ovo je samo kratka primedba. Uzmimo da je poredak sa jednom supersilom, dakle unipolarni poredak, gori po svetsku i po bezbednost svake pojedine zemlje, ili bar većine zemalja, pa se teži multipolarnom svetskom poretku u kojem bi se samovolja jedne supersile ograničila ravnotežom snaga više svetskih sila, recimo takođe supersila. Koji je potreban uslov da bi zaista multipolarni svetski poredak bio bezbedniji od unipolarnog?